stanford-oval/wikipedia huggingface dataset:
Etiopian kansanterveyslaitos

| Etiopian kansanterveyslaitos የኢትዮጵያ የሕብረተሰብ ጤና ኢንስቲትዩት Ethiopian Public Health Institute> Tutkimuslaitoksen tiedot |
| --- | --- |
Perustettu:  2013 (1995: EHNRI)
Sijainti:  Addis Abeba, Etiopia
Ministeriö:  Etiopian terveysministeriö
Tutkimusala:  kansanterveys
Johtaja:  Ebba Abate
Etiopian kansanterveyslaitos (amharaksi የኢትዮጵያ የሕብረተሰብ ጤና ኢንስቲትዩት, engl. Ethiopian Public Health Institute, lyhennys EPHI) on valtiollinen kansanterveyslaitos, jonka päätoimipiste sijaitsee Addis Abebassa Etiopiassa. EPHI:n pääjohtajana työskentelee tohtori Ebba Abate.
Kansanterveyslaitos on perustettu nykynimellään vuonna 2013 annetulla asetuksella ja toimii Etiopian terveysministeriön alaisuudessa.  Laitoksen edeltäjä oli vuonna 1995 kolme tutkimuslaitosta yhdistämällä luotu Etiopian terveyden ja ravitsemuksen tutkimuslaitos (engl. Ethiopian Health and Nutrition Research Institute, EHNRI).
Merkittävä osa laitoksen toiminnasta perustuu lahjoitusvaroihin. Esimerkiksi Yhdysvaltain tautikeskus (CDC) on tukenut merkittävästi laitoksen toimintaa. Maaliskuussa 2017 laitokselle avattiin uusi koulutuskeskusrakennus.
Aiheesta muualla

Ethiopian Public Health Institute (home pages) (englanniksi, amharaksi) (ephi.gov.et)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:    ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:    IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:     Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:    ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:   AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Yhdysvallat
Herman Fleming

Herman Pietarinpoika Fleming (n. 1520–1583) oli suomalainen valtaneuvos, sotilas ja Louhisaaren kartanon omistaja. Hän taisteli Virossa ja Suomessa vuodesta 1570. Hän tuli Suomen sotaväen ylipäälliköksi vuonna 1574 ja Narvan käskynhaltijaksi vuonna 1582. Hän toimi myös Etelä-Suomen laamannina, oli Kustaa Vaasan luottamusmies. Amiraali, Hämeen, Tallinnan ja Viipurin linnanpäällikkönä sekä Suomen käskynhaltija.
Flemingien suku asui ja omisti Askaisissa Louhisaaren kartanon. Herman sai sen perintönä isältään Pietarilta 1543. Flemingien suku lienee lähtöisin Flanderista tai Brandenburgista, mistä suku Pommerin kautta siirtyi Ruotsiin ja Tanskaan.
Fukuokan linna

| Fukuokan linna> (jap. 福岡城 , Fukuoka-jō) |
| --- | --- |

Sijainti:  Chūō-ku  Fukuoka, Japani
Rakennustyyppi:  Linna
Valmistumisvuosi:  1607
Tuhoutui:  1871
Rakennuttaja:  Kuroda Nagamasa
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Fukuokan linna (jap. 福岡城 , Fukuoka-jō) on japanilainen linna, joka sijaitsee Chūō-kussa, Fukuokassa, Japanissa. Linna tunnetaan myös nimellä Maizuru Linna (jap. 舞鶴城, Maizuru-jō) tai Seki linna (jap. 石城 , seki-jō). Linna valmistui aikaisella Edo-kaudella Tozama-daimiolle Kuroda Nagamasalle. Japanin viranomaiset ovat määritelleet sen historiallisesti merkittäväksi paikaksi.
Linna tuhoutui lähes täysin Meiji-restauraatiossa 1870-luvulla. Sen raunioilla kasvavat kirsikkapuut ja nurmikentät tekvät siitä suositun retkikohteen keväisin.
Historia > Sijainti

Linna sijaitsee keskellä Fukuokan kaupunkia Fukusaki-kukkulalla. Linnan vallihautoina toimivat Nakagava-joki (jap. 那珂川, Nakagawa), joka rajaa linnan itäistä aluetta ja mutainen vesijättömaa linnan länsipuolista aluetta.
Historia > Rakentaminen

1600-luvulla Kuroda Nagamasa sai huikean palkkion maa-alueena Chikuzenin provinssista palveluksistaan Sekigaharan taistelussa, ja muutti Najima-linnaan (jap. 名島城, Najima-jō) ja perusti Fukuoka-hanin. Tachibana Akitoshi rakennutti Najiman linnan ja Kobayakawa Takakage laajennutti sitä, mutta se oli silti liian pieni isommalle hanille. Tämä johti Fukusaki-kukkulan valintaan uuden linnan sijaintipaikaksi.
Uuden linnan rakentaminen alkoi vuonna 1601. Rakentajat olivat kokeneita. Yoshitaka oli asiantuntija linnoittamisessa ja kiviseppänä toimi Noguchi Kazunari, joka oli työskennellyt Edon ja Osakan linnojen rakennustöissä. Linna valmistui 1607 seitsemän vuoden työn jälkeen. Linnassa oli 47 tornia (jap. 櫓 tai 楼, yagura) ja se oli suurin Kyūshūn alueella 4,7 hehtaarin pohja-alallaan. Katō Kiyomasa läheisestä Kumamoto-hanista ylisti linnaa sen mahtavuudesta. Noguchi Kazunarin linnaan suunnittelema kylmä muuri oli kertoman mukaan erityisen vaikuttava antaen Fukuokan linnalle nimen kivilinna  eli (Sekijō).
Fukuokan linnan sisäänkäynti
Tamon torni Fukuokan linnassa
Käännös suomeksi
Isa Aspin patsas

Isa Aspin patsas on Niilo Rikulan vuonna 2002 tekemä pronssipatsas Puolangan Kirkkopuistossa. Isa Asp oli nuorena kuollut lyyrikko.
Patsashankkeen tuloksena perustettiin vuonna 2004 Kainuun Isa Asp Seura ry., joka järjestää muun muassa Isa Aspin lakituksen vappuisin. Lisäksi seura pitää marraskuussa, Isa Aspin kuolinpäivänä, runotapahtuman ja myy veistoksen pienoismalleja toimintansa rahoittamiseksi. Alun perin Isa Aspin puistossa sijainnut patsas siirrettiin vuonna 2013 Kirkkopuistoon rakenteilla olevan terveyskeskuksen tieltä.
HTML5

| HTML5 |
| --- | --- |

Mediatyyppi:  text/html
Tiedoston tyyppi:  merkintäkieli
HTML5 tarkoittaa HTML-merkintäkielen versiota.
Toisinaan HTML5:llä viitataan myös joukkoon erilaisia web-tekniikoita (JavaScript, CSS, HTML). Merkittävä ero HTML5:ssä aiempaan on, että se poistaa tarpeen erilaisille kolmansien osapuolien lisäosille.
HTML5:ttä käytetään myös iskusanana (buzzword) väljemmässä merkityksessä.
HTML5-kieli

HTML5-kieli on uusi versio verkkosivujen tekemiseen yleisesti käytetystä HTML-merkintäkielestä. HTML5 julkaistiin virallisesti 28. lokakuuta 2014 eli siitä tuli World Wide Web Consortiumin (W3C) suositus.
Uudistuksina HTML5:ssä ovat mm. uudet <canvas>-, <video>- ja <audio>-elementit sekä SVG-muotoisen sisällön näyttäminen ilman <object>-tunnisteen käyttöä. Muita lisäyksiä HTML:ssä ovat dokumentin semanttisuutta rikastuttavat <section>-, <article>-, <header>- ja <nav>-tunnisteet ja uudet attribuutit tunnisteiden määrittelyyn ja selkeyttämiseen.
Vanhentuneiksi on merkitty elementtejä, jotka ovat paremmin toteutettu CSS:n avulla, jotka haittaavat käytettävyyttä ja saavutettavuutta tai jotka aiheuttavat sekaannuksia:
acronym, applet, basefont, big, center, dir, font, frame, frameset, isindex, noframes, strike, tt.
Toisin kuin aiemmat HTML-kielen määrittelyt, HTML5:n määrittely kuvaa tarkasti dokumenttioliomallin (DOM). Määrittely kuvaa HTML-dokumentin ensisijaisesti oliona, jolla on puurakenne ja jota voidaan käsitellä ohjelmallisesti (etenkin JavaScriptillä). HTML-tunnisteet ovat tällöin vain väline, jolla puurakenne esitetään tekstimuodossa eli sarjallistetaan. Sarjallistus voidaan tehdä myös XML:n sääntöjen mukaan, jolloin esitystavasta käytetään nimitystä XHTML5.
Määrittelyyn sisältyy myös sovellusliittymiä (API), etenkin sellaisia, joilla voidaan toteuttaa vuorovaikutteisuutta ja tuoda dokumentteihin sovellusmaisuutta. Lisäksi varsinaisen HTML5-määrittelyn ulkopuolella on lukuisia erillisiä määrittelyjä, jotka laajentavat tällaisia mahdollisuuksia.
HTML5 iskusanana

HTML5 viittaa nykyisin usein yleisesti moderneihin web-tekniikoihin. Niihin kuuluvat HTML5-kielen uutuuksien ohella esimerkiksi CSS:n uudet piirteet (CSS3) sekä sovellusliittymät kuten File API ja Geolocation API. HTML5:llä tässä mielessä ei ole selviä rajoja, ja tulkinnat vaihtelevat.
Modernien web-tekniikoiden yleisnimityksenä HTML5 vastaa suunnilleen W3C:n käyttämää ilmausta Open Web Platform, joka määriteltiin laajaksi kattotermiksi
kattamaan kaikki W3C:n alaan kuuluvat selaimen kautta tapahtuvat asiat (”all the W3C work that deploys through the browser of the future”). HTML5-nimityksellä kuitenkin viitataan usein myös W3C:n ulkopuolella määriteltyihin asioihin kuten 3D-grafiikan rajapinta WebGL.
HTML5-sovellukset

Sovelluskehityksen alalla HTML5 tarkoittaa nykyisin yleisesti sovellusten toteuttamista webin avoimilla tekniikoilla. Ohjelmointikielenä on tällöin JavaScript ja muotoilun perusvälineenä CSS. HTML:n osuus on melko pieni, eikä siinä ole yleistä tarvetta käyttää HTML5-kielen uutuuksia.
HTML5:n avulla kehittäjät pystyvät vaivattomasti kehittämään järjestelmäriippumattomia sovelluksia, jotka toimivat saumattomasti eri laitteilla, kuten älypuhelimilla ja tableteilla.  Tämä mahdollistaa nopeamman kehityssyklin, kustannustehokkuuden ja laajan yhteensopivuuden eri alustojen kanssa. Kehittäjät voivat hyödyntää yhtä koodipohjaa useiden eri mobiilialustojen, kuten iOS:n ja Androidin kehittämiseen.
Yksi HTML5:n keskeisistä ominaisuuksista sovellusten kehityksessä on responsiivinen suunnittelu. Responsiivinen suunnittelu mahdollistaa sovelluksen automaattisen sopeutumisen eri näyttökokoihin ja laitteiden ominaisuuksiin. Tämä tarkoittaa, että sama sovellus voidaan optimoida eri näyttökoille, olipa kyseessä pieni älypuhelimen näyttö tai suuri tabletin näyttö. HTML5 tarjoaa myös laajan valikoiman sovellusliittymiä (API), jotka mahdollistavat pääsyn mobiililaitteiden laitteistotoimintoihin ja ominaisuuksiin. Esimerkiksi kamera-, sijainti-, liikeanturi- ja puhelintoiminnot voidaan hyödyntää HTML5-sovelluksissa. Näiden sovellusliittymien avulla kehittäjät voivat luoda monipuolisia ja innovatiivisia mobiilisovelluksia, jotka hyödyntävät laitteiden ominaisuuksia.
Toinen HTML5:n merkittävä etu sovellusten kehityksessä on sen kyky toimia offline-tilassa. HTML5 tarjoaa paikallisen tallennustilan (localStorage) ja sovellusvälimuistin (application cache), jotka mahdollistavat sovelluksen käytön ilman jatkuvaa verkkoyhteyttä. Tämä on erityisen hyödyllistä mobiililaitteilla, joissa verkkoyhteys voi olla epävakaa tai rajoitettu. Käyttäjät voivat käyttää sovellusta normaalisti, vaikka he eivät olisikaan yhteydessä internetiin.
HTML5-sovelluksia voidaan myös helposti päivittää ja jakaa käyttäjille. Kehittäjät voivat päivittää sovelluksen uuden version ilman, että käyttäjien tarvitsee asentaa päivityksiä erikseen. Tämä vähentää huomattavasti käyttäjien vaivaa ja takaa, että heillä on aina käytössään viimeisin sovellusversio. Lisäksi HTML5-sovellukset voidaan jakaa helposti verkossa ilman sovelluskauppojen rajoituksia.
HTML5:n kehitys on korvannut Adobe Flashin ja Microsoft Silverlightin videoiden toistossa.
Vanhentuneet merkinnät

Alkujaan HTML suunniteltiin semanttiseksi merkinnäksi, mutta siihen lisättiin erilaisia ominaisuuksia.
HTML5:ssä monet aiempien versioiden esitystapaan liittyvät merkinnät on merkitty vanhentuneiksi. XHTML 1.1 -standardi on jo poistanut nämä merkinnät. Esitystietoa varten on tarkoitus käyttää style-attribuuttia ja CSS-tyylisivuja.
Aiheesta muualla

Wikimedia Commonsissa on kuvia tai muita tiedostoja aiheesta .
Eräs näkemys siitä, mitä kaikkea HTML5 on.
Johan Fleming

Miekka, jolla Johan Fleming arvailun mukaan mestattiin, on Tukholman kuninkaanlinnan asevarastossa.
Johan Fleming (1578–1599) oli Viikin vapaaherran ja Kuitian kartanonherran, Klaus Eriksson Flemingin ja Ebba Stenbockin (Kustaa Vaasan kolmannen vaimon sisar) poika, ainoa heidän yhteisistä pojistaan, joka oli elossa Klaus Flemingin kuollessa 1597. Hänet mestattiin Turun verilöylyssä. Hänen viimeiset sanansa olivat: "Kuolen uskoni puolesta", millä hän tarkoitti katolisuutta ja uskollisuutta lailliselle kuninkaalle Sigismundille.
Adina

| Adina |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  Adine 
Nimen alkuperä:  heprean sana eden ’ihanuus, ilo’
Infobox OKNimi-testi OK: 
Adina on heprealaislähtöinen etunimi, joka pohjautuu ’ihanuutta’ ja ’iloa’ merkitsevään Eden-nimeen. Vanhassa testamentissa Adina on miehennimi; Ensimmäisen aikakirjan mukaan kuningas Daavidin sotajoukkoihin kuului tämänniminen soturi. Eurooppalaisissa kulttuureissa Adina on – ilmeisesti latinan vaikutuksesta – omaksuttu naisen etunimeksi.
Digi- ja väestötietoviraston mukaan Adina on joulukuun 2024 loppuun mennessä ollut Suomessa etunimenä 717 naisella. Adinalla ei ole suomalaista, suomenruotsalaista eikä ortodoksista nimipäivää.
Tunnettuja Adinoja

Adina Pintilie (s. 1980), romanialainen elokuvaohjaaja ja -käsikirjoittaja
Adina Porter (s. 1977), yhdysvaltalainen näyttelijä
Adina Vălean (s. 1968), romanialainen poliitikko
Adina Östman (1895–1972), suomenruotsalainen kirjailija
Aiheesta muualla

Etunimien taivutus: Adina (Kotimaisten kielten keskuksen verkkojulkaisu)
Brad Pitt

| Brad Pitt |
| --- | --- |
 Brad Pitt Venetsian elokuvajuhlilla vuonna 2024.
Henkilötiedot
Koko nimi:  William Bradley Pitt
Syntynyt: 18. joulukuuta 1963 (ikä 61) Shawnee, Oklahoma, Yhdysvallat
Ammatti:  näyttelijä, elokuvatuottaja
Puoliso:   Jennifer Aniston  (vih. 2000; ero 2005)  Angelina Jolie  (vih. 2014; ero 2019) 
Lapset:  6
Näyttelijä
Aktiivisena:  1987–
Merkittävät roolit:   Seitsemän  12 apinaa  Fight Club  Benjamin Buttonin uskomaton elämä  Kunniattomat paskiaiset  Once Upon a Time in Hollywood 
Palkinnot
 Parhaan elokuvan Oscar  2013  12 Years a Slave  Parhaan miessivuosan Oscar  2019  Once Upon a Time in Hollywood  katso lisää 
Aiheesta muualla
IMDb 
Elonet
William Bradley ”Brad” Pitt (s. 18. joulukuuta 1963 Shawnee, Oklahoma) on yhdysvaltalainen Oscar-palkittu näyttelijä ja elokuvatuottaja. Hän on myös voittanut Golden Globen ja ollut useasti Oscar-ehdokkaana. Pitt on yksi Plan B Entertainment -tuotantoyhtiön perustajista.
Brad Pitt Cannesin elokuvajuhlilla vuonna 2012.
Varhainen elämä

Brad Pitt syntyi Shawneessa, Oklahomassa ja varttui Springfieldissä Missourissa. Hänellä on kaksi nuorempaa sisarusta. Vanhemmat olivat uskonnollisia ja perhe kuului eteläiseen baptistikonventioon. Bradin isä Bill omisti rekkakuljetusyhtiön ja äiti Jane oli perheterapeutti.
Pitt opiskeli journalismia Missourin yliopistossa ja haaveili art directorin urasta. Hän oli kuitenkin aina rakastanut myös elokuvia. Viimeisenä opiskeluvuotenaan hän päätti jättää yliopiston ja muuttaa Los Angelesiin tavoittelemaan näyttelijänuraa. Pitt teki alkuun sekalaisia töitä muun muassa El Pollo Loco -pikaruokaketjun maskottikanana Sunset Boulevardilla. Hän toimi myös autonkuljettajana. Työnteon ohella hän otti näyttelijäntunteja. Agentin häi sai itselleen, kun oli asunut Los Angelesissa seitsemän kuukautta.
Yksityiselämä ja hyväntekeväisyys

Pitt on seurustellut muun muassa Sinittan, Juliette Lewisin ja Gwyneth Paltrow’n kanssa. Paltrow’n kanssa Pitt kihlautui joulukuussa 1996, mutta he purkivat kihlauksensa kesällä 1997. Pitt solmi avioliiton näyttelijä Jennifer Anistonin kanssa 29. heinäkuuta 2000. Pariskunta ilmoitti erostaan tammikuussa 2005, ja avioero tuli viralliseksi 2. lokakuuta 2005.
Pitt ja näyttelijä Angelina Jolie alkoivat tapailla pian sen jälkeen, kun Pitt oli eronnut Anistonista. Jolie kertoi myöhemmin, että heille syntyi romantiikkaa elokuvan Mr. & Mrs. Smith kuvauksissa. Pitt ja Jolie menivät naimisiin 23. elokuuta 2014 yhdeksän vuoden seurustelun jälkeen. Heillä on kuusi lasta: Kambodžasta adoptoitu Maddox Chivan Jolie-Pitt (s. 2001), Vietnamista adoptoitu Pax Thien Jolie-Pitt, Etiopiasta adoptoitu Zahara Marley Jolie-Pitt (s. 2005) sekä heidän biologinen tyttärensä Shiloh Nouvel Jolie-Pitt (s. 2006) ja heinäkuussa 2008 syntyneet biologiset kaksoset, Knox Leon ja Vivienne Marcheline.
Jolie haki eroa syyskuussa 2016 ja vaati huoltajuutta parin kuuteen lapseen. Pariskunnan liittoa ja eroa seurattiin varsin tarkkaan mediassa, ja kesäkuussa 2018 Jolien kerrottiin olevan vaarassa menettää huoltajuus, koska hän ei antanut lapsiensa nähdä Pittiä. Jolie väitti, ettei Pitt ollut maksanut merkityksellistä elatusapua, mutta Pittin lakimiehet esittivät puolestaan kuitteja, jotka osoittivat Pittin maksaneen yli 1,3 miljoonaa dollaria. Pitt ja Jolie pääsivät lopulliseen sopimukseen avioeronsa ehdoista ja omaisuuden jaosta vasta kahdeksan vuoden kiistelyn jälkeen, loppuvuodesta 2024.
Pitt ja Jolie olivat yhdessä melko aktiivisia humanitaaristen asioiden julkisia puolestapuhujia. Pitt oli myös perustamassa Not on Our Watch -järjestöä, joka ohjasi varoja auttamaan kehittyviä maita kriisiolosuhteissa. Järjestö oli erityisen tunnettu toimistaan Sudanin Darfurissa. Pitt puolestaan vuonna 2006 perusti Make It Right -säätiön rakentamaan ympäristöystävällisiä koteja hurrikaani Katrinan tuhojen jäljiltä New Orleansiin. Säätiö rakennutti yli 100 kotia, mutta vuonna 2018 sitä vastaan nostettiin syyte, koska taloihin oli asukkaiden mukaan jäänyt rakennusongelmia ja ne olivat aiheuttaneet terveysongelmia.
Yksityiselämä ja hyväntekeväisyys > Huomionosoituksia

Vuonna 2015 pikkuplaneetta 29132 Bradpitt nimettiin hänen mukaansa.
Vuonna 2016 vastalöydetty loispistiäisampiaissuku Conobregma bradpitti nimettiin hänen mukaansa.
Valikoitu filmografia

| --- | --- |
 Thelma ja Louise (1991)  True Romance (1993)  Veren vangit (1994)  Seitsemän (1995)  12 apinaa (1995)  Seitsemän vuotta Tiibetissä (1997)  Fight Club (1999)  Snatch – hävyttömät (2000)  Ocean’s Eleven – korkeat panokset (2001)  Troija (2004)  Ocean’s Twelve (2004)  Mr. & Mrs. Smith (2005)  Babel (2006) :  Ocean’s Thirteen (2007)  Jesse Jamesin salamurha pelkuri Robert Fordin toimesta (2007)  Burn After Reading (2008)  Benjamin Buttonin uskomaton elämä (2008)  Kunniattomat paskiaiset (2009)  The Tree of Life (2011)  Moneyball (2011)  World War Z (2013)  12 Years a Slave (2013)  Fury (2014)  The Big Short (2015)  Once Upon a Time in Hollywood (2019)  Ad Astra (2019)
Aiheesta muualla

Kuvia tai muita tiedostoja aiheesta Brad Pitt Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Yhdysvallat  Ruotsi  Latvia  Tšekki  Australia  Kreikka  Korea  Alankomaat  Puola 
Tieteilijät:  CiNii 
Taiteenala:  Emmy Awards  FID  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef 
Angelina Jolie ja Brad Pitt vuonna 2007.
Zappa (elokuva)

| Zappa |
| --- | --- |

Ohjaaja:  Bille August
Käsikirjoittaja:  Bille August
Perustuu:  Bjarne Reuterin romaaniin Zappa (1977)
Tuottaja:  Per Holst
Säveltäjä:  Bo Holten
Kuvaaja:  Jan Weincke
Leikkaaja:  Janus Billeskov Jansen
Pääosat:  Adam Tønsberg Morten Hoff Peter Reichhardt
Valmistustiedot
Valmistusmaa:  Tanska
Tuotantoyhtiö:  Per Holst Filmproduktion
Levittäjä:  Netflix
Ensi-ilta:  1983
Kesto:  103 min
Alkuperäiskieli:  tanska
Seuraaja:  Usko, toivo ja rakkaus
Aiheesta muualla
IMDb 
Elonet
AllMovie
Infobox OKNimi-testi OK: 
Zappa on Bille Augustin ohjaama tanskalainen nuortenelokuva vuodelta 1983. Bjarne Reuterin samannimiseen romaaniin perustuvassa draamassa noin 13-vuotiaat herkkä Bjørn ja työväenluokkaan kuuluva iloinen Mulle joutuvat rikkaan perheen sadistisen Steenin jengiin.
Elokuvan nimi tulee Steenin akvaariokalasta nimeltä Zappa. Viiltävän julma nuorisoelokuva oli Bille Augustin läpimurtoelokuva. Hän ohjasi elokuvalle jatko-osan vuonna 1984 nimellä Usko, toivo ja rakkaus. Sekin perustuu Bjarne Reuterin nuortenromaaniin nimeltä Når snerlen blomstrer.
Rooleissa

| 0 | 1 | 2 |
| --- | --- | --- |
|  Adam Tønsberg  | … |  Bjørn   |
|  Morten Hoff  | … |  Mulle   |
|  Peter Reichhardt  | … |  Steen   |
|  Lone Lindorff  | … |  Bjørnin äiti   |
|  Arne Hansen  | … |  Bjørnin isä   |
|  Thomas Nielsen  | … |  Henning   |
|  Solbjørg Højfeldt  | … |  Steenin äiti   |
|  Bent Raahauge Jørgensen  | … |  Steenin isä   |
|  Inga Bjerre Bloch  | … |  Mullen äiti   |
|  Jens Okking  | … |  Mullen isä   |
|  Elga Olga Svendsen  | … |  Bjørnin isoäiti   |
|  Willy Jacobsen  | … |  Bjørnin isoisä   |
|  Ulrikke Bondo  | … |  Kirsten   |
|  Søren Frølund  | … |  opettaja   |
|  Michael Shomacker  | … |  Asger   |
Vastaanotto

Projektio-elokuvakerholehdessä 1/1984 Hans Sundström kiitti Augustin hienoa otetta nuoriin amatöörinäyttelijöihinsä. Hänestä elokuva saattaa pelottaa pessimismillään, mutta sen loppuratkaisu jättää kuitenkin kaikki mahdollisuudet avoimiksi. Sundström kuvasi Zappaa yhdistelmäksi Truffaut’n 400 kepposta ja Buñuelin Los Olvidadosia. Myös Helsingin Sanomien Mikael Fränti arvosti elokuvan avointa loppua, koska se pakottaa katsojaa miettimään asioita syvempään kuin valmis ratkaisu.
Zappa sai Suomen teatterikierroksellaan vain 415 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 213.
1464

| --- | --- |
Vuosisadat: 1200-luku · 1300-luku · 1400-luku · 1500-luku · 1600-luku
Vuosikymmenet: 1390-luku · 1400-luku · 1410-luku · 1420-luku · 1430-luku · 1440-luku 1450-luku · 1460-luku · 1470-luku · 1480-luku · 1490-luku · 1500-luku
Vuodet: 1390 · 1391 · 1392 · 1393 · 1394 · 1395 · 1396 · 1397 · 1398 · 1399 1400 · 1401 · 1402 · 1403 · 1404 · 1405 · 1406 · 1407 · 1408 · 1409 1410 · 1411 · 1412 · 1413 · 1414 · 1415 · 1416 · 1417 · 1418 · 1419 1420 · 1421 · 1422 · 1423 · 1424 · 1425 · 1426 · 1427 · 1428 · 1429 1430 · 1431 · 1432 · 1433 · 1434 · 1435 · 1436 · 1437 · 1438 · 1439 1440 · 1441 · 1442 · 1443 · 1444 · 1445 · 1446 · 1447 · 1448 · 1449 1450 · 1451 · 1452 · 1453 · 1454 · 1455 · 1456 · 1457 · 1458 · 1459 1460 · 1461 · 1462 · 1463 · 1464 · 1465 · 1466 · 1467 · 1468 · 1469 1470 · 1471 · 1472 · 1473 · 1474 · 1475 · 1476 · 1477 · 1478 · 1479 1480 · 1481 · 1482 · 1483 · 1484 · 1485 · 1486 · 1487 · 1488 · 1489 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509
Tapahtumia

Paavali II valitaan paaviksi 30. elokuuta.
Piero I de' Medici Firenzen johtoon.
Ludvig XI perusti Ranskaan postilaitoksen.
Kuolleita

23. helmikuuta – Zhengtong, Kiinan keisari (s. 1427)
18. kesäkuuta – Rogier van der Weyden, flaamilainen taiteilija (s. 1399)
1. elokuuta – Cosimo de’ Medici, Medici-suvun mahdin perustaja, firenzeläinen liikemies, poliitikko ja taiteen tukija (s. 1389)
11. elokuuta – Nicolaus Cusanus, saksalainen filosofi, kardinaali, matemaatikko ja tähtitieteilijä
14. elokuuta – Pius II, paavi (s. 1405)
Klas Larsson Fleming

Clas Larsson Fleming.
Klas Larsson Fleming (1592–1644) oli amiraali ja maaherra.
Klas Flemingin isä oli Lars Fleming, Lauri Hermansson; ja äitinsä oli Kankaisten Horneja, joten hän myös polveutui Stålarmeista ja Kurki-suvusta. Hän toimi valtaneuvoksena ja myös Tukholman ylikäskynhaltijana ja kaatui Femernin meritaistelussa.
Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, suvun päämiehenä oli hänen poikansa Herman Klaunpoika Fleming. Heidän sukunsa jatkuu tähän päivään saakka, eli ei ole sammunut. Ruotsissa elää edelleen vapaaherra Fleming af Liebelitz -nimisiä ihmisiä.
Tukholman Kungsholmenilla sijaitseva Fleminggatan on nimetty Klas Flemingin mukaan.